
	 COMISIA PENTRU ADMINISTRAŢIE PUBLICĂ ŞI

AMENAJAREA TERITORIULUI 


	Bucureşti,
	11.03.2015

	Nr.
	4c-6/151


Către

BIROUL PERMANENT AL CAMEREI DEPUTAŢILOR


Vă înaintăm, alăturat, raportul asupra proiectului de Lege pentru modificare art.6 alin.(3) din Ordonanţa Guvernului nr.20/1994 privind măsuri pentru reducerea riscului seismic al construcţiilor existente, trimis comisiei pentru examinare pe fond, cu adresa nr. PL. x 209 din 22 aprilie 2014.

PREŞEDINTE,

MARIN ALMĂJANU

Comisia pentru administraţie publică şi amenajarea teritoriului 

Telefon: 021.414.1125, 021.414.1126; Fax: 021.314.69.34; e-mail: cp06@cdep.ro
COMISIA PENTRU ADMINISTRAŢIE PUBLICĂ ŞI AMENAJAREA TERITORIULUI 
	Bucureşti,
	11.03.2015

	Nr.
	4c-6/151


R A P O R T      
asupra proiectului de Lege pentru modificare art.6 alin.(3) din Ordonanţa Guvernului nr.20/1994 privind măsuri pentru reducerea riscului seismic al construcţiilor existente

În conformitate cu prevederile art.95 din Regulamentul Camerei Deputaţilor, republicat, cu modificările și completările ulterioare, Comisia pentru administraţie publică şi amenajarea teritoriului a fost sesizată, prin adresa nr. PL.x 209 din 22 aprilie 2014, cu dezbaterea pe fond în procedură obişnuită, a proiectului de Lege pentru modificare art.6 alin.(3) din Ordonanţa Guvernului nr.20/1994 privind măsuri pentru reducerea riscului seismic al construcţiilor existente.
La întocmirea prezentului raport Comisia a avut în vedere:

· avizul favorabil al Consiliului Legislativ (nr.1546/23.12.2013)

· avizul negativ al Comisiei pentru buget, finanțe și bănci (nr.4c-2/254/18.06.2014)

· avizul negativ al Comisiei juridice, de disciplină şi imunităţi (nr.4c-11/482/05.04.2014)

· punctul de vedere favorabil al Guvernului (nr.875/08.05.2014)
Proiectul de lege a fost adoptat de Senat în şedinţa din 14 aprilie 2014, cu respectarea prevederilor articolului 76 alineatul (2) din Constituția României, republicată.

Camera Deputaţilor este Cameră decizională potrivit prevederilor art.75 din Constituţia României, republicată şi ale art.92 din Regulamentul Camerei Deputaţilor, republicat, cu modificările și completările ulterioare. 


Proiectul de lege are ca obiect de reglementare modificarea alin.(3) al art.6 din Ordonanţa Guvernului nr.20/1994 privind măsuri pentru reducerea riscului seismic al construcţiilor existente, republicată, în sensul reglementării posibilității autorităților administrației publice locale de a finanța, din bugetele locale, în limita fondurilor alocate anual cu această destinație, pe lângă operațiunile de expertizare tehnică a clădirilor care prezintă risc seismic, și activitățile de proiectare și execuție a lucrărilor de intervenție în cazul locuințelor proprietate privată a persoanelor fizice.


Potrivit prevederilor art.61 din Regulamentul Camerei Deputaţilor, republicat, cu modificările și completările ulterioare, comisia a examinat proiectul de lege în şedinţa din 10 martie 2015.

La lucrările comisiei au fost prezenţi 22 deputaţi, din totalul de 23 membri ai comisiei.

La dezbaterile care au avut loc au participat, în conformitate cu prevederile art.54 şi 55 din Regulamentul Camerei Deputaţilor, republicat, cu modificările și completările ulterioare, doamna Sirma Caraman - secretar de stat, domnul Cristaian Stamatiade - director și doamna Elena Cucoș - șef birou în cadrul Ministerului Dezvoltării Regionale și Administrației Publice.
În urma examinării intervenţiei legislative şi a opiniilor exprimate de către membrii Comisiei, s-a hotărât cu unanimitate de voturi, să se supună plenului Camerei Deputaţilor adoptarea proiectului de lege cu amendamente admise prezentate în Anexa la prezentul raport.      

 În raport cu obiectul şi conţinutul reglementării, proiectul de lege face parte din categoria legilor ordinare.
	PREŞEDINTE,
	                               SECRETAR,

	Marin ALMĂJANU
	Radu BABUȘ


Consilier, Roxana Feraru
ANEXA

Amendamente admise
	Nr. crt.
	Text Ordonanța Guvernului nr.20/1994
	Text Senat
	Amendamente propuse
	Motivarea amendamentelor propuse

	0
	1
	2
	3
	4

	1. 
	
	LEGE
pentru modificarea art.6 alin.(3) din Ordonanța Guvernului nr.20/1994 privind măsuri pentru reducerea riscului seismic al construcțiilor existente


	LEGE

pentru modificarea și completarea Ordonanței Guvernului nr.20/1994 privind măsuri pentru reducerea riscului seismic al construcțiilor existente


	Tehnică legislativă.

	2. 
	
	

Articol unic. - Alineatul (3) al articolului 6 din Ordonanța Guvernului nr.20/1994 privind măsuri pentru reducerea riscului seismic al construcțiilor existente, republicată în Monitorul Oficial al României, Partea I, nr.806 din 19 decembrie 2013, se modifică și va avea următorul cuprins:


	

Articol unic. - Ordonanța Guvernului nr.20/1994 privind măsuri pentru reducerea riscului seismic al construcțiilor existente, republicată în Monitorul Oficial al României, Partea I, nr.806 din 19 decembrie 2013, se modifică și se completează după cum urmează:


	Tehnică legislativă.

	3. 
	______________________
	
	
1. La articolul 3, după alineatul (5) se introduce un nou alineat, alin.(51), cu următorul cuprins:

”(51)  Cheltuielile aferente lucrărilor de intervenţie pentru îmbunătăţirea terenului de fundare la construcţii cu destinaţia de locuinţă  prevăzute la art.7 alin.(1), amplasate pe terenuri care prin natura lor prezintă tasări diferenţiate sau deformaţii remanente, produse de acţiunea cutremurelor sau de alte cauze, ori care sunt sensibile la umezire şi care produc efecte manifestate sau potenţiale asupra elementelor structurii şi fundaţiilor, se evidenţiază distinct în devizul general şi nu fac obiectul prevederilor art.9 alin.(1) lit.c).”
(Autor: Comisia pentru administrație publică și amenajarea teritoriului)


	Cheltuielile aferente lucrărilor de intervenţie pentru îmbunătăţirea terenului de fundare la blocurile de locuințe incluse în programele anuale de acțiuni, trebuie să se evidențieze distinct în devizul general și nu trebuie recuperate în condițiile O.G. nr.20/1994 întrucât nu face obiectul obligațiilor care incumbă proprietarilor, în condițiile legii.

	4. 
	
(3) Prin excepţie de la prevederile alin.(2) lit.a), autorităţile administraţiei publice locale pot hotărî, în condiţiile legii, finanţarea de la bugetele locale, în limita fondurilor alocate anual cu această destinaţie, pentru expertizarea tehnică a locuinţelor proprietate privată a persoanelor fizice.


	
”(3) Prin excepţie de la prevederile alin.(2) lit.a), autorităţile administraţiei publice locale pot hotărî, în condiţiile legii, finanţarea de la bugetele locale, în limita fondurilor alocate anual cu această destinaţie, pentru expertizarea tehnică, proiectarea și execuția lucrărilor de intervenție în cazul locuinţelor proprietate privată a persoanelor fizice.”

	
2. La articolul 6, alineatul (3) se modifică și va avea următorul cuprins:


”(3) Prin excepţie de la prevederile alin.(2) lit.a) și b), autorităţile administraţiei publice locale pot hotărî, în condiţiile legii, finanţarea de la bugetele locale, în limita fondurilor alocate anual cu această destinaţie, pentru expertizarea tehnică, proiectarea și execuția lucrărilor de intervenție în cazul locuinţelor proprietate privată a persoanelor fizice.”

(Autor: Comisia pentru administrație publică și amenajarea teritoriului)

	Excepția ”de la prevederile alin.(2) lit.a)” al art.6, la care face trimitere textul art.6 alin.(3) din O.G. nr.20/1994, vizează doar transferurile de la bugetul de stat pentru expertizarea tehnică, în vreme ce la lit.b) a aceluiași alineat se face vorbire de sursele de finanțare pentru proiectarea și execuția lucrărilor de consolidare. Astfel, la extinderea excepției propusă de inițiator este necesar a se avea în vedere și corelarea textului cu prevederile art.6 alin.(2) lit.b) cu trimiterea aferentă și la dispozițiile acestei litere.

